Linda Hilmarsdóttir og Jón Þórðarson ( Nonni ) , eigendur heilsuræktarstöðvarinnar HRESS í Hafnarfirði eru Hafnfirðingar ársins 2019 samkvæmt afgerandi kosningu lesenda bæjarblaðsins Hafnfirðings . Hlutu þau 40% atkvæða , Bergrún Íris Sævarsdóttir rithöfundur var í öðru sæti með 22% atkvæða og Páll Eyjólfsson , rekstrarstjóri Bæjarbíós , í því þriðja með 10% atkvæða . Alls átta fengu tilnefningar . HRESS leikarnir fara fram á hverju ári og ávallt er valið að styrkja Hafnfirðing og fjölskyldu hans . Í viðtali við Hafnfirðing segja þau hjónin frá tilurð Hressleikana . „ Hressleikarnir urðu til í kjölfar þess því starfsmenn hér vildu hressa viðskiptavinina við og skipuleggja gleðidag til að gleyma hruninu þó ekki væri nema í augnablik og þannig byrjuðu Hressleikarnir . Þetta gladdi alla og samkenndin varð einstök og aðsóknin líka svo að við urðum að selja inn á leikana . Ákveðið var að nota það fjármagn í að styrkja fólk í tímabundnum fjárhagsvandræðum vegna veikinda eða annara áfalla , nokkurs konar okkar skyndihjálp , “ segir Linda . Nánar er rætt við hjónin í forsíðuviðtali Hafnfirðings sem lesa má hér .